આપણે કોઈ વેબસાઈટનું મોબાઇલ વર્ઝન જોઈએ તો એ એક રીતે એ વેબસાઇટની વેબ એપ છે. આવી એપ એક રીતે જોઈએ તો ઉપયોગી છે કારણ કે તે બનાવવામાં પ્રમાણમાં સહેલી છે, ઓછી ખર્ચાળ છે અને તે ઝાઝી કડાકૂટ વિના જુદા જુદા પ્રકારના પ્લેટફોર્મ પર ચલાવી શકાય છે. સામે પક્ષે તેમાં નુક્સાની એ છે કે ઇન્ટરનેટ કનેક્શન વિના આવી એપ ચાલી જ શકતી નથી અને સ્માર્ટફોનના પ્રોસેસર અને બીજી સુવિધાઓનો તે બિલકુલ લાભ લઈ શકતી નથી.